นอนอยู่ดีๆเลือดออกตามไรฟันเยอะมากๆเลยค่ะ เป็นลิ่มๆด้วยค่ะ ทำยังไงคะ
สวัสดีค่ะ การมีเลือดออกตามไรฟัน อาจเกิดจากสาเหตุ ได้แก่1. สาเหตุจากโรคเหงือก เช่น เหงือกอักเสบ โรคปริทันต์ ซึ่งสาเหตุของการเกิดโรคเหงือก ส่วนหนึ่งก็มาจากการดูแลทำความสะอาดในช่องปากที่ไม่สะอาดเพียงพอ เกิดการสะสมของเศษอาหารและเชื้อแบคทีเรียจนกลายเป็นคราบหินปูน หรือการมีฟันผุอยู่2. การแปรงฟันที่รุนแรงเกินไป หรือใช้แปรงสีฟันที่แข็งเกินไป3. การใส่เครื่องมือจัดฟันที่ไม่พอดี หรือใส่ฟันปลอมที่ไม่พอดี4. การขาดสารอาหาร เช่น วิตามินซี วิตามินเค5. มีโรคการแข็งตัวของเลือดผิดปกติ เช่น เกร็ดเลือดต่ำ เกร็ดเลือดทำงานผิดปกติ ขาดโปรตีนที่ช่วยทำให้เลือดแข็งตัว เป็นต้น6. โรคมะเร็งเม็ดเลือดขาว7. การใช้ยาที่มีผลต่อการทำงานของเกร็ดเลือดและการแข็งตัวของเลือดในเบื้องต้น หากเลือดยังคงออกอยู่ อาจใช้วิธีการอมน้ำแข็ง และการประคบเย็นบริเวณแก้มเพื่อช่วยให้เลือดหยุดไหล งดการเคี้ยวอาหารต่างๆ ไปก่อน และควรไปพบทันตแพทย์เพื่อตรวจว่ามีปัญหามาจากโรคเหงือกและฟันหรือไม่ หากไม่ได้เกิดจากโรคเหงือกและฟัน ก็ควรหาเวลาไปพบแพทย์เพื่อตรวจหาสาเหตุค่ะ ในระหว่างนี้ ก็ควรหลีกเลี่ยงการเคี้ยวเนื้อสัตว์ที่เหนียว และแข็งเกินไป แปรงฟันด้วยแปรงที่มีขนนุ่ม ไม่แปรงรุนแรงเกินไป เป็นต้น